CELEX: 62016TN0207
Language: fi
Date: 2016-05-04 00:00:00
Title: Asia T-207/16: Kanne 4.5.2016 – Aristoteleio Panepistimio Thessalonikis v. komissio

11.7.2016   
            
            
               FI
            
            
               Euroopan unionin virallinen lehti
            
            
               C 251/36
            
         Kanne 4.5.2016 – Aristoteleio Panepistimio Thessalonikis v. komissio
   (Asia T-207/16)
   (2016/C 251/42)
   Oikeudenkäyntikieli: kreikka
   
      Asianosaiset
   
   
      Kantaja: Aristoteleio Panepistimio Thessalonikis (Thessaloniki, Kreikka) (edustaja: V. Christianos, asianajaja)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan päätöksen kantajan poissulkemisesta
            
         
               —
            
            
               kumoamaan päätöksen kirjata kantaja ennakkovaroitusjärjestelmään ja/tai varhaishavainta- ja poissulkemisjärjestelmään ja aktivoida kyseiset järjestelmät ja
            
         
               —
            
            
               velvoittamaan vastaaja korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Käsiteltävänä olevalla kanteella kantaja vaatii unionin yleistä tuomioistuinta ensinnäkin kumoamaan toimivaltaisen tulojen ja menojen hyväksyjän ja/tai hankintaviranomaisen päätöksen kantajan poissulkemisesta ja toiseksi kumoamaan toimivaltaisen tulojen ja menojen hyväksyjän ja/tai hankintaviranomaisen päätöksen, joka koskee kirjaamisen pyytämistä tai toteuttamista ja sitä, että komissio aktivoi kantajan osalta poissulkemisvaroituksen ennakkovaroitusjärjestelmässä ja/tai varhaishavainta- ja poissulkemisjärjestelmässä, joista Euroopan komissio vastaa.
   Kantaja väittää, että riidanalaiset toimet on kumottava seuraavista syistä:
   
               1)
            
            
               Ensimmäinen kanneperuste, jonka mukaan olennaista menettelymääräystä on rikottu.
            
         
               2)
            
            
               Toinen kanneperuste, jonka mukaan ennakkovaroitusjärjestelmästä annetun päätöksen 2014/792/EU (1) ja asetuksen 2015/1929 (2) varhaishavainta- ja poissulkemisjärjestelmää koskevia säännöksiä on rikottu ja oikeutta tulla kuulluksi ja suhteellisuusperiaatetta on loukattu.
            
         
               3)
            
            
               Kolmas kanneperuste, jonka mukaan hyvän hallinnon ja avoimuuden yleisiä periaatteita on loukattu.
            
         
      (1)  Tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä 13.11.2014 annettu komission päätös 2014/792/EU (EUVL L 329, s. 68).
   
      (2)  Unionin yleiseen talousarvioon sovellettavista varainhoitosäännöistä annetun asetuksen (EU, Euratom) N:o 966/2012 muuttamisesta 28.10.2015 annettu asetus (EU, Euratom N:o 966/2012 (EUVL L 286, s. 1)